Boukie Banane – Page 130 – By DEV VIRAHSAWMY
Posted on February 22, 2017 January 26, 2019
ARET FER VADIRE
ENN MONOLOG DRAMATIK
Dan Moris?
Nou pastan prefere?
Ki to pe rabase?
Ki pastan prefere, gopia?
Nou kiltir nasional, enspire, revele, imortel,
Soubasman nou sivilizasion kaspake,
Sivilizasion milener, peper, fezer
Sivilizasion fer-liniver-zalou; fer liniver tranble
Pa fer vadire! Samem vadire.
Mo pa onte fer vadire.
Bizen fer vadire parski nou bann vre vadire.
Pwason pa pou mor nwaye
Si zot fer vadire
Zot konn naze.
Pa zwe ar nou, matlo! Pa zwe ar nou!
Si nou fer vadire, nou kone ki nou fer.
Enn gran lespri sort lot kote dilo –
Pa ti lespri mini-mini lokal, lespri dan gawn –
Ti dekouver
Ki Bondie ti fer nou pei
Lerla li ti servi li kouma model pou fer paradi
Zoli-zoli.
Sa laverite la finn enskrir lor nou boutey!
To badinn ar nou?
Ki manti? Ki manti?
To tro kone twa!
Pa manti ditou! Foul laverite!
Dan Levanzil Sen Mark finn dir sa! Pa dan patwa,
Pa dan pijinn sipa poudinn! Pa dan jalek pete bourik.
Dan parol samazeste; dan lang
Sespir … Enn ti parol sa!
Ki to kwar!
Chacha ti ena rezon: ena enn Bondie spesial pou Moris.
Continue reading “ARET FER VADIRE”